**ÎN CE COLŢ DE LUME TE-AI RETRAS, IUBITO...?**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În ce colţ de lume te-ai retras, iubito...?

Te-am văzut odată şi-apoi te-am pierdut...

Să-ţi spun "fericito" sau "nefericito"?

Crezi că ai de toate, dar eu nu ţi-s scut...

Tu nu ştii, desigur, că-ţi lipsesc din viaţă,

N-ai văzut privirea ce ţi-am dăruit

Când lăsai parfumul să-mi mângâie faţa

Ca o boare-adâncă de fin mărgărit...

Te întorci, iubito...? Te mai văd vreodată...?

Lumea e rotundă, eu sunt tot aici!

Paşi spre suferinţă te-au făcut plecată;

Paşi spre fericire vreau să faci, chiar mici...

Voi avea răbdare, însă nu prea multă -

E rotundă lumea, însă-i mult prea mare...

Fă paşi mici, dar repezi! Inima-mi ascultă

Mersul tău de zână. Parcă vii, îmi pare...?!